Tarsocera

Tarsocera er en slekt av sommerfugler som hører til gruppen Dirini i underfamilien ringvinger (Satyrinae) i den store familien flikvinger (Nymphalidae). De finnes bare i det sørlige Afrika.

Utseende 
Middelsstore (vingespenn 35-57 millimeter), brune sommerfugler. Oversiden er mørkbrun, med doble øyeflekker i forvingespissen. Undersiden av forvingen har et stort, gulaktig midtfelt, mens undersiden av bakvingen er mørkgrå.

Levevis 
Larvene lever på enfrøbladete planter, først og fremst gress. De lever på gressmarker, særlig i fjellene, men også på sanddyner ved kysten.
De har én generasjon per år som flyr om våren eller sommeren.

Utbredelse 
Slekten finnes bare i Kapp-provinsen (gammel inndeling), Sør-Afrika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen Dirini L.D. Miller, 1968
 Slekten Tarsocera Butler, 1899 – 7 arter
 Tarsocera cassina (Butler, 1868)
 Tarsocera cassus (Linnaeus, 1764)
 Tarsocera dicksoni (van Son, 1962)
 Tarsocera fulvina Vári, 1971
 Tarsocera imitator Vári, 1971
 Tarsocera namaquensis Vári, 1971
 Tarsocera southeyae Dickson, 1969

Kilder 
 Williams, M. 1994. Butterflies of Southern Africa. A Field Guide. Southern Book Publishers Ltd. ISBN 1-86812-516-5

Eksterne lenker 
 
 Catalogue of Life, 2007 checklist NB! Tar ikke hensyn til synonymier.
 Dirini på Tree of life
 Bilde av Tarsocera fulvina

Ringvinger
Sommerfugler formelt beskrevet i 1899
Dyr formelt beskrevet av Arthur Gardiner Butler